Vrodené chyby vaječníkov

Vrodené chyby vaječníkov (ovárií) sú poruchy vývoja vaječníkov počas vnútromaternicového vývoja dieťaťa ženského pohlavia. Sú vzácne a môžu byť podmienené buď geneticky, alebo vonkajšími vplyvmi (biologické alebo chemické faktory - teratogény). Bývajú často spojené s vrodenými chybami maternice, najmä s anomáliami triedy II.Dabirash H, Mohammad K, Moghadami-Tabrizi N: Ovarian malposition in women with uterine anomalies. Obstet Gynecol 83: 293–294 (1994)

 Agenéza ovárií 

Agenéza ovárií alebo chýbanie vaječníkov je obvykle spojená s poruchami počtu chromozómov. Postihnutie sa navonok prejaví nedostatočným vývojom pohlavných orgánov a ďalšími systémovými poruchami, spojenými s príslušným komplexným syndrómom.
Vrodená jednostranná agenéza ovária je naopak obyčajne bezpríznaková, no je extrémne vzácna.Dueck A, Poenaru D, Jamieson MA: Unilateral ovarian agenesis and fallopian tube maldescent. Pediatr Surg Int 17:228–229 (2001)

 Nadpočetné ováriá 

Nadpočetné alebo akcesórne ováriá sú takisto extrémne vzácne a nezriedka spojené s ďalšími vrodenými anomáliami močovopohlavného systému. Akcesórne ovárium je väčšinou malé a v blízkosti "hlavného", naopak nadpočetné môže byť lokalizované kdekoľvek v panve či mimo nej - väčšinou je však tiež menšie. 

 Referencie 

Kategória:Vrodené chyby
Kategória:Gynekológia a pôrodníctvo